২৮ জ্বিলহজ্জ

২৮ জ্বিলহজ্জ হলো ইসলামি বর্ষপঞ্জির দ্বাদশ মাস জ্বিলহজ্জের ২৮তম দিন এবং দিনটি চান্দ্র হিজরি সালের ৩৫৩তম দিন, যদি রমজান মাস ৩০ দিন পূর্ণ না করে অথবা ৩৫৪তম দিন, যদি রমজান ৩০ দিন পূর্ণ করে অথবা যদি সফর, রবিউস সানি, জমাদিউস সানি, শা‘বান ও রমজান—এই পাঁচ মাসই ৩০ দিনে পূর্ণ হয়, তাহলে এটি বছরের ৩৫৫তম দিন। এরপর বছর শেষ হতে ২ দিন বা ১ দিন বাকি থাকে।

 ঘটনাবলী 

 ৬২ হিজরি: ঐতিহাসিক ওকআতুল হাররাহ বা হাররার যুদ্ধ সংঘটিত হয়ছিল। মদিনাবাসীরা ইয়াজিদ ইবনে মুয়াবিয়ার বিরুদ্ধে বিদ্রোহ ঘোষণা করে তার প্রতিনিধিকে বহিষ্কার করে এবং তারা কারবালায় ময়দানে হুসাইন ইবনে আলী শহীদ হওয়ার কারণে ইয়াজিদের বায়াত ভঙ্গ করে। এই বিদ্রোহ ঠেকাতে ইয়াজিদ সিরিয়া থেকে মুসলিম ইবনে উকবাহর নেতৃত্বে একটি সেনাবাহিনী পাঠান। এই যুদ্ধের ফলাফল ছিল খুবই ভয়াবহ। কারণ এতে অনেক সাহাবি, তাবেয়ী ও তাদের সন্তানরা শহিদ হন। 
 ৯৭৮ হিজরি: উসমানীয় সেনাবাহিনী রুশদের বিরুদ্ধে একটি রক্তক্ষয়ী যুদ্ধের মাধ্যমে মস্কো শহরে প্রবেশ করে। এই যুদ্ধে প্রায় ৮,০০০ রুশ সেনা নিহত হয়। এরপর উসমানীয়রা ক্রেমলিনের প্রসিদ্ধ প্রাসাদে আগুন ধরিয়ে দেয়। এই অভিযানে তাদের সঙ্গে ছিলেন ক্রিমিয়ার খান দৌলত গিরাই, যিনি "তাখ্‌ত-আলান" বা "সিংহাসন বিজয়ী" উপাধি লাভ করেন।
 ১৩২৭ হিজরি: মিশরের বিখ্যাত রাজনৈতিক ও সাংবাদিক আহমদ হেলমি সম্পাদিত সংবাদপত্র আল-কাতর আল-মিসরি বন্ধ করে দেয়া হয়। কারণ ছিল এর এক প্রতিবাদী সম্পাদকীয়, যার শিরোনাম ছিল "স্বৈরতন্ত্র নিপাত যাক!"। এই পত্রিকাটি দুই বছর পূর্বে শুরু হয়েছিল এবং এটি রাজতন্ত্রবিরোধী মত প্রকাশে অগ্রণী ভূমিকা রাখছিল।
 ১৩৩০ হিজরি: প্রাচীন মিশরের রানী নেফেরতিতির বিখ্যাত মূর্তি আবিষ্কৃত হয়। তিনি ছিলেন ফেরাউন আখনাতোনর স্ত্রী। এই আবিষ্কার হয়েছিল মিশরের মিনিয়া প্রদেশের তেল আল-আমারনা এলাকায়।
 ১৩৪৩ হিজরি: সুলতান পাশা আল-আত্রাশ ফরাসি ঔপনিবেশিক শাসনের বিরুদ্ধে সিরিয়ার জাবাল আদ-দ্রুজ অঞ্চলে এক বিশাল বিদ্রোহ শুরু করেন। এটি ছিল বৃহৎ সিরীয় বিপ্লবের সূচনা, যা ফরাসি শক্তিকে ব্যাপক চ্যালেঞ্জে ফেলে। এই বিদ্রোহ ছিল আরব জাতীয়তাবাদের একটি গুরুত্বপূর্ণ অধ্যায়।
 ১৩৬৭ হিজরি: ফিলিস্তিনে অবস্থিত আল-বান্না ও দাইর আল-আসাদ গ্রামে ইহুদি সন্ত্রাসী সংগঠনগুলি এক ভয়াবহ গণহত্যা চালায়। ইসরায়েলি সেনারা মাইক দিয়ে গ্রামের বাসিন্দাদের একটি খোলা মাঠে জড়ো করে এবং অনেক যুবককে নির্মমভাবে হত্যা করে। জাতিসংঘের এক পর্যবেক্ষক এই হত্যাকাণ্ড সম্পর্কে বলেন, "এটি এক নির্মম হত্যাযজ্ঞ ছিল, যা বিনা উস্কানিতে সংঘটিত হয়।"
 ১৩৭৬ হিজরি: তিউনিশিয়ায় রাজতন্ত্র বিলুপ্ত হয় এবং গণতন্ত্র ঘোষিত হয়। হাবীব বুরকিবাহকে নতুন গণতন্ত্রের প্রথম রাষ্ট্রপতি হিসেবে নিয়োগ করা হয়। 
 ১৩৭৭ হিজরি:
 ইরাকের প্রাক্তন প্রধানমন্ত্রী নূরী আল-সাঈদকে ফাঁসিতে ঝোলানো হয়। এটি ছিল একটি দ্রুত বিচার প্রক্রিয়া—মাত্র কয়েক মিনিটে রায় ঘোষণা এবং কার্যকর করা হয়।
 মার্কিন প্রেসিডেন্ট ডুইট আইজেনহাওয়ার লেবাননে মার্কিন মেরিন সেনা পাঠানোর নির্দেশ দেন। লেবাননের রাষ্ট্রপতি কামিল শামউনের অনুরোধে এই সেনা পাঠানো হয়েছিল মূলত আরব জাতীয়তাবাদের উত্থানকে দমন করতে।
 ১৩৮৮ হিজরি: গোল্ডা মেয়ার ইসরায়েলের প্রধানমন্ত্রী হিসেবে নির্বাচিত হন। তিনি ছিলেন সে দেশে এই পদে প্রথম নারী।

 ১৪৩০ হিজরি: কুয়েতে অনুষ্ঠিত ৩০তম উপসাগরীয় শীর্ষ সম্মেলনের সমাপ্তি হয়। এতে যৌথ নিরাপত্তা বাহিনী গঠনের সিদ্ধান্ত এবং উপসাগরীয় মুদ্রা একীকরণের জন্য একটি সময়সূচী ও আর্থিক পরিষদ প্রতিষ্ঠার সিদ্ধান্ত নেওয়া হয়।
 ১৪৩২ হিজরি:
 লিবিয়ার অন্তর্বর্তীকালীম জাতীয় পরিষদ সাইফুল ইসলাম গাদ্দাফিকে লিবিয়ার দক্ষিণে অবস্থিত উবারি শহরের কাছে গ্রেপ্তারের ঘোষণা দেয়।
 কায়রোর তাহরির চত্বরে জানুয়ারি বিপ্লবের আহতদের পরিবারের ও যুবকদের অবস্থান ধর্মঘট মিশরীয় পুলিশ বলপ্রয়োগে ছত্রভঙ্গ করে। এরপর কয়েকদিনব্যাপী সংঘর্ষ শুরু হয় যা "মুহাম্মদ মাহমুদের ঘটনা" নামে পরিচিত। এতে ৪১ জন বিক্ষোভকারী নিহত ও হাজার হাজার মানুষ আহত হয়।
 ১৪৩৪ হিজরি: সিআইএর ড্রোন হামলায় পাকিস্তানি ওয়াজিরিস্তানে তালেবান নেতা হাকিমুল্লাহ মেহসুদ নিহত হন। 
 ১৪৩৭ হিজরি: সাইপ্রাসের একটি আদালত মিশরের বুর্জ আল-আরব বিমানবন্দর থেকে অপহরণ করা একটি বিমানের অপরাধীকে মিশরে প্রত্যার্পণের আদেশ দেয়।

 জন্ম 

 ১৩৪৭ হিজরি - আজিজা হেলমি, একজন মিশরীয় অভিনেত্রী।
 ১৩৫২ হিজরি - জাবের কামিহা, মিশরীয় কবি ও সাহিত্যিক।
 ১৩৫৮ হিজরি - আবদুল হুসাইন আব্দুর রেজা, কুয়েতি অভিনেতা।
 ১৩৭৯ হিজরি - সামিরা সিদকি, মিশরীয় অভিনেত্রী।
 ১৩৯৫ হিজরি - মিলাদ ইউসুফ, সিরীয় অভিনেতা।
 ১৩৯৮ হিজরি -
 মাহদি আন-নাফতি, তিউনিশীয় ফুটবল খেলোয়াড়।
 হাইসাম তাম্বাল, সুদানি ফুটবল খেলোয়াড়।
 ১৪০১ হিজরি - সাকর খুদায়ের, কুয়েতি ফুটবল খেলোয়াড়।
 ১৪০৫ হিজরি - বদর আল-হামুদ, সৌদি পরিচালক।

 মৃত্যু 

 ২৮৬ হিজরি - আবুল আব্বাস মুহাম্মাদ ইবনে ইয়াজিদ মুবাররাদ, বাগদাদের প্রখ্যাত ভাষাবিদ ও ব্যাকরণবিদ।
 ৫৬৮ হিজরি - নাজমুদ্দিন আইয়ুব, আইয়ুবি রাজনীতিবিদ ও সেনাপতি।
 ১৩০৬ হিজরি - ইব্রাহিম গারাবি, ইরাকি জাফরী শিয়া আলেম ও কবি।
 ১৩৭৭ হিজরি -নূরি সাইদ, ইরাকের প্রধানমন্ত্রী।
 ১৩৮৮ হিজরি -আবুস সউদ আল-ইবিয়ারী, একজন মিশরীয় লেখক।
 ১৩৯৩ হিজরি - আবদুল হামিদ জুদা আস-সহার, মিশরীয় লেখক ও সাহিত্যিক।
 ১৪০৮ হিজরি - মুহাম্মাদ আয-জামজামি, মরক্কীয় ইসলামি চিন্তাবিদ।
 ১৪৩৪ হিজরি - হাকিমুল্লাহ মেহসুদ, তেহরিক-ই-তালিবান পাকিস্তানের নেতা।
 ১৪৩৯ হিজরি - আদেল আল-বাকরী, ইরাকি চিকিৎসক, কবি ও লেখক।
 ১৪৪২ হিজরি - দালাল আব্দুল আজিজ, মিশরীয় অভিনেত্রী।
 ১৪৪৩ হিজরি - আব্দুর রহমান বিন নাসের বিন আব্দুল আজিজ আলে সৌদ, সৌদি রাজপুত্র ও প্রাক্তন আল-খার্জ গভর্নর।

 আরো দেখুন 

 ২৯ জ্বিলহজ্জ
 ২৭ জ্বিলহজ্জ

 ৩০ জ্বিলহজ্জ

 গ্রন্থপঞ্জি 



















 তথ্যসূত্র 
বিষয়শ্রেণী:হিজরি তারিখ
বিষয়শ্রেণী:ইসলামি বর্ষপঞ্জির দিন
বিষয়শ্রেণী:জ্বিলহজ্জ